**Internvedtekter**

FRYDENSBORG GÅRD BARNEHAGE AS (heretter Frydensborg Gård Barnehage) er organisert som et AS med standardvedtekter for små selskaper og er registrert i Brønnøysund. Eier er Trine Jørgensen Dahll og Peter G. Dahll. I tilegg har Fredensborg gård barnehage internvedtekter i tråd med Barnehagelovens § 7.

§ 1   EIERSKAP

FRYDENSBORG GÅRD BARNEHAGE AS er eier av barnehagedrifta. Frydensborg Gård Barnehage er en selvstendig privat barnehage og den pedagogiske plattformen beskriver veien Frydensborg Gård Barnehage ønsker å gå for å nå målene i rammeplanen for barnehager.

§ 2 FORMÅL  
Frydensborg Gård Barnehage følger barnehagelovens § 1 og rammeplan for barnehagens innhold og oppgaver.

§ 3 OPPTAK

Opptak av barn skjer i samarbeid med Kragerø Kommune.

§ 4 TILDELING AV BARNEHAGEPLASS

I henhold til Barnehagelovens paragraf 12, er opptaket samordnet mellom kommunale og private barnehager, og foretas administrativt.

Startdato  
Startdato for tildelt plass fremkommer i tilbudsbrevet. Startdato for plasser tildelt i hovedopptaket vil være i perioden 1. – 31. august.

Opptaksperiode  
Plassen tildeles frem til skolepliktig alder. Det er styrer og adm. leder i Frydensborg Gård Barnehage som har opptaksmyndighet. Dersom barn får innvilget utsatt skolestart, beholder barnet sin plass i barnehagen uten ny søknad. Foresatte må varsle så tidlig som mulig om at det søkes utsatt skolestart.

Klageinstans  
Det er kommunen som er klageinstans for å kunne etterprøve en tildeling av plass ved samordnet opptak.

§ 5  SAMARBEID HJEM - BARNEHAGE

Foreldreråd og Samarbeidsutvalg

For å sikre et godt samarbeid med barnas hjem, skal barnehagen ha et foreldreråd og et samarbeidsutvalg. Foreldrerådet består av foreldre/foresatte til alle barna i barnehagen. Samarbeidsutvalget består av foreldre/foresatte og ansatte og eier kan delta ved behov. Foreldrerepresentanten for SU velges på første foreldremøte om høsten. Hver gruppe er likt representert. Medlemmene i SU er underlagt taushetsplikt etter § 13.

Samarbeidsutvalget (SU) skal være et rådgivende, kontaktskapende og samordnende organ.

§ 6 OPPSIGELSE OG ENDRING AV BARNEHAGEPLASS  
Tildelt barnehageplass beholdes inntil det året barnet skal begynne på skolen. Oppsigelse av plassen må skje pr mail til styrer eller adm.leder av Frydensborg Gård Barnehage AS. Oppsigelsestiden er åtte uker fra den 1. i en måned etter at oppsigelse er sendt.

Manglende betaling av barnehageplassen er oppsigelsesgrunn.

§ 7 FORELDREBETALING  
Foreldrebetaling følger maksimalgrensen som fastsettes av Stortinget. Det gis inntektsgradert betaling og søskenmoderasjon, forutsatt at foresatte informerer barnehagen om søsken i annen barnehage, i tråd med kommunalt vedtak i barnehagens vertskommune. Betaling for kost kommer i tillegg. Betaling regnes fra tildelingsdato som fremkommer i tilbudsbrev om plass.

Foreldrebetalingen gjelder for 11 måneder; juli måned er betalingsfri. Begge foresatte er solidarisk ansvarlig for utestående oppholdsbetaling selv om betalingskravet innbetales samlet av en av de foresatte. Alle som har mottatt plass står økonomisk ansvarlig i de neste tre påfølgende md dersom andre ikke erstatter plassen.

Forsinket og manglende betaling

Ved for sen betaling påløper forsinkelsesrente i henhold til lov 17. desember 1976 nr. 100 om renter ved forsinket betaling. For purringer sendt tidligst 14 dager etter at kravet er forfalt kan det ilegges purregebyr.

Vesentlig mislighold medfører skriftlig oppsigelse av plassen med 1 måneds varsel fra den 1. eller den 15. i en måned. Vesentlig mislighold er blant annet ikke betalt oppholdsbetaling etter purringer.

§ 8 AREAL PR BARN

Barnehagen følger lovens krav til oppholdsareal.

§ 9  ÅPNINGSTID OG DRIFTSPERIODE  
Åpningstid og driftsperiode fastsettes av Frydensborg Gård Barnehage. Barnehagen er åpen 5 dager i uken, med unntak av helge- og høytidsdager, julaften og nyttårsaften. I romjul vil det være åpent for de som har nødvendig reelt behov mht. arbeide. Behov må meldes til dato gitt av styrer. Dersom færre enn tre barn har reelt behov diskuteres andre løsninger. Onsdag før skjærtorsdag stenger barnehagen kl. 12.00

Barnehagens åpningstid er fra kl. 07.30 til 16.30. Dersom foreldrene pga. sitt arbeid har ett reelt behov for at barnehagen åpner tidligere - tidligst kl.06.45 gjøres avtale om dette i de tilfellene det gjelder 06.45 avtales dagene minst en uke i forkant.

De fastsatte åpningstidene må respekteres.

Frydensborg Gård Barnehage kan holde stengt enkeltdager i romjul og påskeuka jfr. punkter ovenfor.

§ 10 FERIE

Barna skal ha minst fire ukers ferie i løpet av barnehageåret. Minst 3 uker må være sammenhengende, barnehagen vil være stengt i uke 29 og 30 og barnas ferie tas i forbindelse med disse ukene. Opplysninger om barnas sommerferie gis til styrer ca. 15. mai.

Dersom færre enn 4 barn er meldt å komme kan styrer drøfte med foreldrene om mulige alternative/flytte ferie - slik at ytterligere en uke er stengt (dvs. tre uker totalt i juli/august).

Styrer tar den endelige beslutningen om sommerlukket.

§ 11 PLANLEGGINGSDAGER

Barnehagen har avsatt 5 dager i året til planlegging og kompetanseheving av personalet. Barnehagen er da stengt for barna. Foreldrene skal ha beskjed om disse dagene i god tid.

§ 12 HMS INTERNKONTROLL  
Barnehagen følger de prosedyrer og rutiner som gjelder for HMS- og internkontrollsystemet Frydensborg Gård Barnehage.

Før et barn begynner i barnehagen, skal det legges fram erklæring om barnets helse.

Dersom barnet har møtt til de ordinære undersøkelsene på helsestasjon, kan slik erklæring gis av barnets foresatte.

§ 13 TAUSHETSPLIKT

Alle ansatte i barnehagen har taushetsplikt etter §§ 13 til 13 f i forvaltningsloven.

§ 14 BEMANNINGSFORHOLD

Barnehagen følger lovens krav til bemanning.

§ 15 PRAKTISKE RETNINGSLINJER

Praktiske retningslinjer som ikke er med i vedtektene reguleres i Rammeplanen og i barnehagens Årsplan.

§ 16   GYLDIGHET  
Vedtatt av styret og styrer i Frydensborg Gård Barnehage AS i samarbeid med ansatte, med virkning fra 01.02.2015. Redaksjonelle endringer foretas fortløpende.